ΚΑΝΟΝΙΣΜΟΣ (ΕΟΚ) αριθ. 2890/92 ΤΗΣ ΕΠΙΤΡΟΠΗΣ της 2ας Οκτωβρίου 1992 περί τροποποιήσεως του κανονισμού (ΕΟΚ) αριθ. 2294/92 για τη θέσπιση των λεπτομερειών εφαρμογής του καθεστώτος στήριξης των παραγωγών ελαιούχων σπόρων που αναφέρονται στον κανονισμό (ΕΟΚ) αριθ. 1765/92 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών αροτραίων καλλιεργειών (1), όπως τροποποιήθηκε τελευταία από τον κανονισμό (ΕΟΚ) αριθ. 2467/92 της Επιτροπής (2), και ιδίως το άρθρο 12,

τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις ισοτιμίες που πρέπει να εφαρμόζονται στα πλαίσια της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (4), και ιδίως το άρθρο 5 παράγραφος 3,

Εκτιμώντας:

ότι οι παραγωγοί ελαιούχων σπόρων μπορούν να υποβάλλουν αίτηση για αντισταθμιστικές πληρωμές είτε με βάση το γενικό καθεστώς που προβλέπεται από τον κανονισμό (ΕΟΚ) αριθ. 1765/92 είτε το απλουστευμένο- ότι ορισμένα κριτήρια πρέπει να είναι κοινά και για τα δύο καθεστώτα, ενώ ορισμένοι όροι πρέπει να είναι διαφορετικοί- ότι τα κριτήρια επιλεξιμότητας για τη χορήγηση ενίσχυσης στην καλλιέργεια ελαιούχων σπόρων με βάση το απλουστευμένο καθεστώς πρέπει να περιλαμβάνουν τόσο τα κριτήρια καλλιέργειας με βάση το γενικό καθεστώς όσο και τα κριτήρια παραγωγής σιτηρών με βάση το γενικό καθεστώς- ότι η γεωργική ισοτιμία που εφαρμόζεται στα πλαίσια του απλουστευμένου καθεστώτος πρέπει να είναι η ισοτιμία που εφαρμόζεται για τα σιτηρά-

ότι, για να συνεχιστεί η πολιτική της Κοινότητας για ποιοτική βελτίωση, η επιλογή μεταξύ όσων υποβάλλουν αίτηση αντισταθμιστικών πληρωμών για εκτάσεις σπαρμένες με κραμβόσπορους πρέπει να περιοριστεί σε όσους έχουν σπείρει ορισμένες ποικιλίες και ποιότητες σπόρων-

ότι, για να αποτραπεί ο κίνδυνος αύξησης της καλλιέργειας ελαιούχων σπόρων, το δικαίωμα για αντισταθμιστικές πληρωμές θα πρέπει να περιοριστεί στους παραγωγούς, οι οποίοι καλλιεργούν σε περιοχές με κατάλληλες κλιματολογικές και γεωπονικές συνθήκες-

ότι είναι σκόπιμο να τροποποιηθεί ο κανονισμός (ΕΟΚ) αριθ. 2294/92 της Επιτροπής (5)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 8 του κανονισμού (ΕΟΚ) αριθ. 2294/92 προστίθεται η ακόλουθη παράγραφος:

"3. α) Στις περιπτώσεις παραγωγών οι οποίοι ζητούν ενίσχυση στα πλαίσια του απλουστευμένου καθεστώτος το οποίο αναφέρεται στο άρθρο 2 παράγραφος 5 στοιχείο β) του κανονισμού (ΕΟΚ) αριθ. 1765/92, δεν εφαρμόζονται οι διατάξεις:

i) του κανονισμού (ΕΟΚ) αριθ. 2293/92,

ii) του άρθρου 2 παράγραφος 1 στοιχεία β) και ε),

iii) οι παράγραφοι 1 και 2 του παρόντος άρθρου-

β) για τη χορήγηση αντισταθμιστικών πληρωμών με βάση το άρθρο 8 παράγραφος 3 του κανονισμού (ΕΟΚ) αριθ. 1765/92, επιλέγονται οι παραγωγοί οι οποίοι πληρούν:

i) τις διατάξεις του παρόντος κανονισμού, εκτός εκείνων που αναφέρονται στο στοιχείο α)

και

ii) τις σχετικές διατάξεις του άρθρου 4 παράγραφος 3 του κανονισμού (ΕΟΚ) αριθ. 2780/92 της Επιτροπής (*)-

γ) η γεωργική ισοτιμία που θα χρησιμοποιηθεί για την αποζημίωση σύμφωνα με το απλουστευμένο καθεστώς είναι εκείνη που εφαρμόζεται για τα σιτηρά την πρώτη ημέρα της σχετικής περιόδου εμπορίας.

(*) ΕΕ αριθ. L 281 της 25. 9. 1992, σ. 5."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Οκτωβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 181 της 1. 7. 1992, σ. 12. (2) ΕΕ αριθ. L 246 της 27. 8. 1992, σ. 11. (3) ΕΕ αριθ. L 164 της 24. 6. 1985, σ. 1. (4) ΕΕ αριθ. L 201 της 31. 7. 1990, σ. 9. (5) ΕΕ αριθ. L 221 της 6. 8. 1992, σ. 22.